

DOBELES NOVADA PAŠVALDĪBA

**DOBELES MĀKSLAS SKOLA**

Reģ.nr. 4575902606

Brīvības iela 27, Dobele, Dobeles novads, LV-3701, tālr.63721621, e-pasts:maksla@ilva.lv,

[www.dobelesmakslasskola.lv](http://www.dobelesmakslasskola.lv)

**IEKŠĒJIE NOTEIKUMI**

Dobelē

23.08.2017. Nr.6

**NOBEIGUMA DARBA IZSTRĀDĀŠANAS UN AIZSTĀVĒŠANAS KĀRTĪBA**

*Izstrādāti saskaņā ar iekšējiem noteikumiem Nr.3*

*Par audzēkņu mācību saniegumu vērtēšanas kārtību, audzēkņu pārcelšanu nākamajā klasē un audzēkņu atskaitīšanu”*

**Vispārīgais jautājums**

1. Kārtība nosaka Dobeles Mākslas skolas (turpmāk tekstā – Skola) profesionālās ievirzes izglītības programmas “Vizuāli plastiskā māksla” (kods 20V 211 00 1) 5.klases audzēkņu nobeiguma darbu izstrādes un organizēšanas pamatprincipus.

**Nobeiguma darbu izstrāde**

1. Nobeiguma darbu tēmas audzēkņi izvēlas atbilstoši savām zināšanām un prasmēm.
2. Audzēkņi, kuriem vismaz vienā no mācību priekšmetiem ir zems zināšanu līmenis (vāji – 3 (trīs) balles, ļoti vāji – 2 (divas) balles, ļoti, ļoti vāji – 1 (viena) balle), netiek pielaisti pie nobeiguma darbu izstrādes.
3. Audzēknis 2.semestrī strādā pie nobeiguma darbu ideju skicēm kopā ar pedagogu-nobeiguma darba vadītāju.
4. No februāra līdz nobeiguma darbu aizstāvēšanai audzēkņi apmeklē konsultācijas pie nobeiguma darba vadītāja saskaņā ar attiecīgā mācību priekšmeta stundu sarakstu.
5. Nobeiguma darbu vērtēšanas komisijas nozīmētajā laikā notiek nobeiguma darbu aizstāvēšana. Katra audzēkņa aizstāvēšanas laiks ir 5 – 10 minūtes.

**Nobeiguma darba vērtēšana**

1. Skolā tiek izveidota nobeiguma darbu vērtēšanas komisija, kuras sastāvā ir skolas direktore, direktores vietniece, audzēkņu nobeiguma darbu vadītāji un recenzenti.
2. Nobeiguma darbu vērtēšanas komisijas pienākumi ir:
	1. izstrādāt nobeiguma darbu vērtēšanas kritērijus,
	2. izvērtēt audzēkņu iesniegtos nobeiguma darbus,
	3. organizēt izvērtēšanas procesu un apstiprināt vērtējumu,
	4. sagatavot vērtējuma protokolu iesniegšanai skolas direktora apstiprināšanai apliecību sekmju izrakstiem.
3. Skolas nobeiguma darbu vērtēšanas kritēriji:

3.1.vērtējums darbam skiču izstrādes gaitā,

3.2.ieceres mērķtiecīga virzīšana darba procesā,

3.3.materiālu izvēles atbilstība darba iecerei,

3.4.kompozīcijas pamatprincipu izpratne darba veidošanā,

3.5.prasme atklāt un izprast tēmas būtību,

3.6.apgūto zināšanu un prasmju pielietojums nobeiguma darba risināšanā,

3.7.nobeiguma darba eksponēšanas kvalitāte,

3.8.audzēkņa aizstāvēšanās – darba prezentēšana.

**Citi jautājumi**

1. Skolai ir tiesības saglabāt audzēkņu nobeiguma darbu skolas fondos, ja audzēknis darba veidošanā nav ieguldījis savus materiālos līdzekļus.
2. Skola ir tiesīga nākamajā mācību gadā pēc audzēkņa skolas beigšanas izstādīt nobeiguma darbus skolas rīkotajās izstādēs. Pēc minētā perioda audzēknis var saņemt savu nobeiguma darbu.

Direktore A.Lasmane-Erdema